******

***Din conţinutul acestui număr***:

[Repere din agenda publică a conducerii institutiei prefectului - judeţul Hunedoara în perioada 11 – 15 ianuarie, 2021 2](#_Toc62649853)

[Selecţie de Acte normative apărute în Monitorul Oficial al României în perioada 11 –15 ianuarie, 2021 3](#_Toc62649854)

[Comunicate de presă ale Guvernului României 3](#_Toc62649855)

[Sondaj de opinie: 86% dintre cetățeni consideră că femeile și bărbații au drepturi egale 3](#_Toc62649856)

[Informaţie Europeană 4](#_Toc62649857)

[NOUTĂȚI – Informații UTILE 4](#_Toc62649858)

[MIPE propune actualizarea Planului Național de Redresare și Reziliență până la finalul lunii februarie 4](#_Toc62649859)

[Prefinanțarea aferentă proiectelor din Planul Național de Redresare și Reziliență ar putea fi virată de CE până în vara acestui an 5](#_Toc62649860)

[Ministerul Economiei caută soluții pentru ca afacerile înființate târziu în 2019 sau chiar în 2020 să beneficieze de schema de ajutor pentru domeniul turismului 6](#_Toc62649861)

[Au intrat în vigoare modificările și completările Schemelor de ajutor de minimis și de stat din cadrul RO-CULTURA 6](#_Toc62649862)

[Consultări 6](#_Toc62649863)

[Granturile SEE 2014-2021: Ghidul destinat unor măsuri de reducere a contaminării cu substanțe periculoase în depozite municipale temporare, lansat spre consultare publică 6](#_Toc62649864)

[APELURI – Finanțări 8](#_Toc62649865)

[POCA: În perioada ianuarie-februarie 2021 vor fi lansate două apeluri de proiecte adresate ONG-urilor, partenerilor sociali și autorităților administrației publice locale 8](#_Toc62649866)

[Ce apeluri urmează să fie lansate în cadrul programului „Dezvoltare Locală“ finanțat din fonduri norvegiene 8](#_Toc62649867)

[Corrigendum pentru apelul „Competențe digitale pentru angajații din întreprinderi mari”: S-a prelungit perioada de depunere a proiectelor! 9](#_Toc62649868)

[Granturile SEE și Norvegiene: Apeluri deschise în valoare de 51,71 milioane de euro! 9](#_Toc62649869)

[Apelul de proiecte privind drepturile omului, gestionat de FRDS, a fost lansat! Finanțări între 500.000 și 2,5 milioane euro 11](#_Toc62649870)

[Finanțare pentru universități: Până la 500.000 de euro pentru proiecte de mobilitate! 12](#_Toc62649871)

[FRDS: O nouă rundă de finanțare pentru „Creșterea incluziunii și abilitarea romilor” a fost deschisă! 12](#_Toc62649872)

[Fermierii pot depune cererile de plată pentru ajutorul de stat în sectorul creşterii animalelor până la finalul lunii ianuarie 12](#_Toc62649873)

[S-a lansat schema de granturi mici pentru elaborarea planurilor de atenuare și adaptare la schimbările climatice în municipalități 13](#_Toc62649874)

[Start-up-urile și artiștii pot aplica pentru finanțare de până la 80.000 euro pentru a aborda dezinformarea despre COVID-19! 14](#_Toc62649875)

[Din actualitatea europeană 15](#_Toc62649876)

[Fondul Consiliului European pentru Inovare: primele investiții de capital în valoare de 178 de milioane EUR în inovații radicale 16](#_Toc62649877)

[Comisia Europeană autorizează al doilea vaccin sigur și eficace împotriva COVID-19 17](#_Toc62649878)

**Anul 2021 – numărul 2**

**11-15 ianuarie**

Repere din agenda publică a conducerii institutiei prefectului - judeţul Hunedoara
în perioada 11 – 15 ianuarie, 2021

Facem cunoscute publicului următoarele acţiuni din agenda publică a domnului Călin Petru MARIAN, prefectul judeţului Hunedoara și a subprefectului Nicolae-Marcel MORAR :

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***11 ianuarie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara precum și SJPI Hunedoara.* | ***11 ianuarie*** |
| *Întâlnire de lucru cu reprezentanți ai Uniunii Județene C.N.S.R.L FRĂȚIA și ai Federației „SANITAS”, care face parte din Confederația Sindicală.* | ***11 ianuarie*** |
| *Întâlnire de lucru cu domnul Marcel Socol, directorul executiv al Agenţiei de Plăţi şi Intervenţie pt. Agricultură - Centrul Judeţean Hunedoara* | ***12 ianuarie*** |
| *Participare la emisiune la postul de televiziune UnuTV* | ***12 ianuarie*** |
| *Întâlnire de lucru cu domnul col. Demean Viorel, inspector șef ISU Hunedoara* | ***12 ianuarie*** |
| *Întâlnire cu membrii Federației „SANITAS”, care au participat la o acțiune sindicală de pichetare a Prefecturii Hunedoara* | ***12 ianuarie*** |
| *Verificarea centrelor de vaccinare din Călan, Hațeg, Petrila, Petroșani și Lupeni* | ***12 ianuarie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***13 ianuarie*** |
| *Ședință de lucru pe tema învățământului dual cu reprezentanții instituțiilor de învățământ* | ***13 ianuarie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***14 ianuarie*** |
| *Întâlnire de lucru cu domnul Petru Liviu LOBONȚ, director OCPI Hunedoara* | ***14 ianuarie*** |
| *Întâlnire de lucru privind stadiul investiției în domeniul extractiv, lansată de compania „SAMAX” în nordul județului Hunedoara* | ***14 ianuarie*** |
| *Participare la manifestarea culturală dedicată evocării poetului național Mihai Eminescu* | ***15 ianuarie*** |
| *Întâlnire de lucru cu domnul dr. Leontin Stelian Laslău, director executiv al Direcției Sanitar-Veterinară și pentru Siguranța Alimentelor* | ***15 ianuarie*** |
| *Întâlnire de lucru cu doamna Iacob Mihaela, director executiv Oficiul Județean pt. Finanțarea Investițiilor Rurale* | ***15 ianuarie*** |
| *Întâlnire de lucru cu domnul prof. Pârvan Ilie, inspector școlar general* | ***15 ianuarie*** |
| *Întâlnire de lucru cu doamna Aurica Lăsconi, directorul Sistemului de Gospodărire a Apelor Hunedoara* | ***15 ianuarie*** |
| *Întâlnire cu privire la stadiul lucrărilor de la Barajul Mihăileni și modul de rezolvare a unor probleme legate de documentațiile juridice necesare investiției. La această întâlnire au participat Traian Achim Mărcuș, primarul comunei Buceș, pe raza căreia se află cea mai mare suprafață a investiției și reprezentanți ai Oficiului Județean de Cadastru și Publicitate Imobiliară și ai Direcției Sivice* | ***15 ianuarie*** |
| *Deplasare la locul intervenției tehnice pentru a se asigura că remedierea avariei de pe magistrala Mintia-Deva, se desfășoară eficient și rapid* | ***16 ianuarie*** |

Cancelaria Prefectului

🏵🏵🏵



Selecţie de Acte normative apărute în Monitorul Oficial al României
în perioada 11 –15 ianuarie, 2021

**M. Of. nr. 27/ 11 Ianuarie 2021**

* **5** – **Parlamentul României** - Lege privind Statutul personalului profesionist operativ de intervenție din cadrul serviciilor civile care asigură asistență publică medicală de urgență și prim ajutor calificat

**M.Of. nr. 31/ 12 Ianuarie 2021**

* **27** - **Ministerul Finanțelor** - Ordin pentru modificarea și completarea Normelor metodologice privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia, aprobate prin Ordinul ministrului finanțelor publice nr. 1.917/2005

**M.Of. nr. 36/ 12 Ianuarie 2021**

* **3** - **Guvernul României -** Hotărâre privind prelungirea stării de alertă pe teritoriul României începând cu data de 13 ianuarie 2021, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19

**M.Of. nr. 50/ 15 Ianuarie 2021**

* **3** - **Guvernul României -** Ordonanță de urgență privind unele măsuri pentru recrutarea și plata personalului implicat în procesul de vaccinare împotriva COVID-19 și stabilirea unor măsuri în domeniul sănătății

Descărcaţi  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Comunicate de presă ale Guvernului României

Sondaj de opinie: 86% dintre cetățeni consideră că femeile și bărbații au drepturi egale

86% dintre cetățenii României consideră că femeile și bărbații au drepturi egale, conform unui barometru de opinie realizat în vederea măsurării percepției publice asupra Obiectivului de Dezvoltare Durabilă ODD5 – Egalitate de gen, propus în Strategia Națională pentru Dezvoltarea Durabilă a României 2030.

Aproape trei sferturi dintre respondenți (73%) consideră că genul nu contează în relațiile de muncă. Doar 7% dintre aceștia ar prefera colegi bărbați, în timp ce 10% ar prefera colegi femei. Distribuția răspunsurilor în acest caz ne relevă faptul că egalitatea de gen este asumată, cel puțin ca principiu. Rezultate interesante au reieșit și din întrebări ce au vizat importanța egalității de gen pentru economie, democrație și pe plan personal. Astfel, 89% dintre cetățeni consideră că acest principiu este important pentru economie, 90% că este important pentru democrație, în vreme ce 91% văd însemnătatea egalității de gen pentru ei personal.

Rezultatele barometrului au indicat de asemenea o atitudine consistentă împotriva ideii că o femeie trebuie să renunțe la carieră pentru creșterea copilului. 69% dintre cetățeni sunt împotriva stereotipului că un bărbat trebuie să pună cariera mai presus decât a soției și, în mod covârșitor, 92%, consideră că este firesc ca o femeie să aibă propria sursă de venit.

De asemenea, respondenții au respins categoric toate formele de violență împotriva femeilor, fiind conștienți că riscul ca o femeie să fie agresată este cea mai frecventă manifestare a inegalității dintre bărbați și femei și apreciază că, în ultimii zece ani, problema egalității de gen s-a ameliorat, având însă așteptări mult mai mari pentru următorii zece ani.

Pe de altă parte, respondenții adoptă poziții mai degrabă conservatoare atunci când vine vorba despre rolurile de gen. 79% sunt de acord cu ideea că „femeile sunt mai predispuse decât bărbații să ia decizii pe baza emoțiilor”, față de 16% împotrivă; 76% dintre respondenți sunt de acord cu ideea că „cel mai important rol pentru un bărbat este să câștige bani”, față de 22% împotrivă. Și, mai ales, 83% dintre cei chestionați sunt de acord că cel mai important rol pentru o femeie este să aibă grijă de casă și familie, față de numai 15% împotrivă.

Barometrul de opinie a fost realizat în cadrul proiectului SIPOCA 613 “România durabilă” – Dezvoltarea cadrului strategic și instituțional pentru implementarea strategiei naționale pentru dezvoltarea durabilă a României 2030, implementat de către Departamentul pentru Dezvoltare Durabilă din cadrul Guvernului României. Rezultatele integrale pot fi consultate aici: https://bit.ly/3hHdRZE

Sursa: https://gov.ro/ro/comunicate&page=2&page=1

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției portugheze | **Președinția portugheză a Consiliului UE: 1 ianuarie-30 iunie 2021**Prioritățile președinției portugheze sunt determinate de deviza sa: „Vremea rezultatelor: o redresare echitabilă, verde și digitală”.Programul președinției se axează pe cinci domenii principale, care sunt în concordanță cu obiectivele agendei strategice a UE:* consolidarea rezilienței Europei
* promovarea încrederii în modelul social european
* promovarea unei redresări durabile
* accelerarea unei tranziții digitale echitabile și favorabile incluziunii
* reafirmarea rolului UE în lume, cu garantarea faptului că acesta se va baza pe deschidere și multilateralism

[Site-ul p președinției portugheze](https://www.eu2020.de/eu2020-en): https://www.2021portugal.eu/en/ |
| Președinția portugheză a Consiliului UE se va axa pe depășirea pandemiei de COVID-19 la nivelul UE și va promova imaginea unei UE inovatoare, orientate spre viitor și bazate pe valori comune precum solidaritatea, convergența și coeziunea.În acest scop, Portugalia se angajează să joace un rol pozitiv și flexibil pentru a acționa în mod pozitiv, a promova cooperarea, a obține rezultate tangibile în ceea ce privește redresarea economică și a conduce Uniunea Europeană pe drumul ieșirii din criză. |

🏵🏵🏵

NOUTĂȚI – Informații UTILE

MIPE propune actualizarea Planului Național de Redresare și Reziliență până la finalul lunii februarie

Printre proiectele de acte normative care ar putea fi incluse în ședința de Guvern de astăzi, 15 ianuarie 2021, se numără un Memorandum cu tema Mecanismul pentru elaborarea poziției Guvernului României cu privire la Planul Național de Redresare și Reziliență.

Conform documentului, se propune ca PNRR să fie actualizat până la finalul lunii februarie 2021 într-o formă coerentă, iar Ministerul Investițiilor și Proiectelor Europene va organiza, în cadrul procesului de organizare, consultări cu reprezentanții sectorului privat, ai societății civile, cu sindicatele precum și cu ceilalți parteneri de dialog.

Planul de acțiuni

* **Nominalizarea echipelor la nivel tehnic și de coordonatori responsabili cu elaborarea componentelor aferente fiecărui minister**. Se va insista pe constituirea unor echipe formate din experți în domeniile ce revin ministerelor de linie.
	+ Termen de realizare: 20 ianuarie a.c.
* **Convocarea la sediul MIPE a echipelor tehnice în vederea prezentării modalității de lucru, a rolului echipelor și a stadiului procesului de elaborare**. Echipele tehnice se vor întruni la sediul MIPE săptămânal sau ori de câte ori este necesar pentru coordonarea activităților.
	+ Perioada de implementare: 22 ianuarie a.c. – 16 februarie
* **Transmiterea propunerilor aferente fiecărui minister**
	+ Termen de realizare: 17 februarie a.c.
* **Organizarea unei serii de întâlniri cu partenerii de dialog pentru colectarea și analizarea recomandărilor și propunerilor acestora**. În acest sens reprezentanții MIPE vor avea rol de facilitator. Colectarea analizarea și armonizarea propunerilor transmise de ministere pe baza recomandărilor formulate de partenerii de dialog.
	+ Termen de realizare: 25 februarie a.c.
* **Definitivarea PNRR**
	+ Termen de realizare: 26 februarie a.c.

[**Descarcă**](https://www.fonduri-structurale.ro/descarca-document/29961) memorandum

**Context**

Planul Național de Redresare și Reziliență, finanțat prin Mecanismul European de Redresare și Reziliență, are alocat, pentru următorii 7 ani, un buget de 80 de miliarde de euro. Acesta este un document strategic structurat pe două priorități: reforme și investiții.

Mai multe detalii sunt disponibile [**aici**](https://www.fonduri-structurale.ro/stiri/25119/cum-se-impart-cele-33-de-miliarde-de-euro-alocate-romaniei-prin-mecanismul-de-redresare-si-rezilienta)

Planul Național de Redresare și Reziliență a fost lansat în consultare publică în perioada 26 noiembrie – 31 decembrie.

Sursa: [www.fonduri-structurale.ro](http://www.fonduri-structurale.ro/)

\*

Prefinanțarea aferentă proiectelor din Planul Național de Redresare și Reziliență ar putea fi virată de CE până în vara acestui an

Vineri, 8 ianuarie 2021, a avut loc o videoconferință între ministrul Finanțelor, Alexandru Nazare și Johannes Hahn, comisarul european pentru buget și administrație.

Conform comunicatului oficial, discuția a avut loc în contextul adoptării legislației orizontale aferente acordului asupra Cadrului Financiar Multianual 2021-2027 și pachetului de redresare Next Generation EU, [agreat în cadrul Consiliului UE în 17 decembrie](https://www.fonduri-structurale.ro/stiri/25249/a-fost-adoptat-cadrul-financiar-multianual-pentru-2021-2027). Din același pachet face parte și Decizia privind resursele proprii ale Uniunii Europene pentru perioada 2021-2027, care va trebui ratificată de statele membre, potrivit propriilor prevederi constituționale, pentru a permite accesarea fondurilor aferente instrumentului NGEU.

În cadrul discuțiilor, comisarul Hahn a oferit mai multe detalii privind data când statele membre ar putea primi prefinanțarea aferentă proiectelor din Planul Național de Redresare și Reziliență. **Comisia Europeană estimează că prefinanțarea va putea fi pusă la dispoziția statelor membre până în vara acestui an**, în funcție de evoluțiile și eforturile statelor membre de a finaliza planurile naționale. Conform acordului agreat între Consiliul UE și Parlamentul European, prefinanțarea reprezintă 13% din anvelopa financiară disponibilă pentru fiecare stat.

În cadrul conferinței s-a dezbătut de asemenea și aspectul privind ocuparea posturilor din cadrul instituțiilor europene, conform criteriului geografic, la nivel de top și middle management.

Cei doi oficiali au discutat totodată aspecte privind calendarul și principalele elemente ale noilor propuneri de resurse proprii, pe care Comisia Europeană intenționează să le prezinte până în iunie 2021.

Ministrul finanțelor, Alexandru Nazare, a subliniat că, pentru România, în contextul actual, este esențial ca orice propunere de nouă resursă proprie să asigure o povară echitabilă între statele membre, pe baza nivelului de dezvoltare al acestora.

Ambele părți au apreciat că elementul crucial este asigurarea unor fluxuri financiare constante, care să asigure o bună implementare a pachetului de redresare.

Sursa: Ministerul Finanțelor

\*

Ministerul Economiei caută soluții pentru ca afacerile înființate târziu în 2019 sau chiar în 2020 să beneficieze de schema de ajutor pentru domeniul turismului

Ieri, 4 ianuarie 2021, în cadrul unei emisiuni la Digi24, ministrul Economiei, Claudiu Năsui, a făcut precizări referitoare la schema de ajutor de stat pentru acordarea de sprijin financiar întreprinderilor din domeniul turismului, structurilor de primire turistice cu funcțiuni de cazare, structurilor de alimentație și agențiilor de turism:

„Nu am vrut să o întârziem, ea era gata când am venit în minister, dar am vrea să o modificăm în niște aspecte cheie și anume: este vorba de 2,5 milioane lei care ar veni 100% din bani naționali, din banii contribuabililor, în condițiile în care putem totuși să accesăm fonduri europene. Vreau să punem această schemă pe fonduri europene.”

Totodată, ministrul a explicat că în prezent ordonanța prevede ca granturile să fie acordate în cuatum de 20% din pierderea din cifra de afaceri pe 2020, comparativ cu 2019, astfel că afacerile înființate târziu în anul 2019 sau chiar în 2020 nu pot beneficia de aceasta, fiind necesară găsirea unei soluții:

„Sunt niște probleme la nivelul criteriilor de eligibilitate, de exemplu, ea funcționează într-un mod în care sunt foarte de acord principial, însă mai poate fi corectat: ți se rambursează 20% din diferența de cifră de afaceri între 2019 și 2020, că se estimează că aceea este pierderea pe care a suferit-o afacerea respectivă. Problema e că unele firme s-au înființat foarte târziu în 2019, deci nu au cifră de afaceri foarte mare, și unele chiar în 2020, care au suferit și ele. Deci pe ei i-a obligat statul să închidă, dar nu beneficiază de nimic, deci acolo trebuie să găsim o soluție”.

Conform ministrului Năsui, aplicarea în cadrul schemei se va face tot prin intermediul unei platforme.

În ceea ce privește un termen referitor la lansarea schemei, ministrul a declarat că nu poate fi specificat momentan, pentru că „încă ne organizăm în minister ca să reușim să o operaționalizăm”.

Ordonanța de Urgență aferentă instituirii schemei de ajutor de stat a fost [publicată](https://www.fonduri-structurale.ro/stiri/25363/ordonanta-de-urgenta-destinata-acordarii-de-sprijin-financiar-intreprinderilor-din-domeniul-turismului-publicata-in-monitorul-oficial) în Monitorul Oficial la 31.12.2020.

Sursa: [www.fonduri-structurale.ro](http://www.fonduri-structurale.ro/)

\*

Au intrat în vigoare modificările și completările Schemelor de ajutor de minimis și de stat din cadrul RO-CULTURA

Ca urmare a finalizării [procesului de consultare publică](https://www.fonduri-structurale.ro/stiri/25209/consultare-publica-privind-modificarea-si-completarea-schemelor-de-ajutor-pentru-consolidarea-antreprenoriatului-cultural-si-restaurarea-monumentelor-istorice-aferente-programului-ro-cultura), lansat în perioada 7-16 decembrie 2020, Unitatea de Management a Proiectului din cadrul Ministerului Culturii a anunțat intrarea în vigoare a modificărilor și completărilor Schemei de ajutor de minimis pentru Consolidarea antreprenoriatului cultural și dezvoltarea audienței și a publicului în cadrul Programului RO-CULTURA aprobată prin Ordinul Ministrului Culturii și Identității Naționale nr. 2231/2019, precum și modificările Schemei de ajutor de stat pentru Restaurarea și revitalizarea monumentelor istorice în cadrul Programului RO-CULTURA aprobată prin Ordinul Ministrului Culturii și Identității Naționale nr. 2527/2019.

Modificările si completările celor două scheme au fost publicate in Monitorul Oficial al României nr. 1305/29.12.2020, Partea I și pot fi consultate [**aici**](https://www.ro-cultura.ro/files/upload-dir/715-schema-minimis_mof_dec_2020.pdf).

Sursa: Programul RO-Cultura

🏵

Consultări

Granturile SEE 2014-2021: Ghidul destinat unor măsuri de reducere a contaminării cu substanțe periculoase în depozite municipale temporare, lansat spre consultare publică

În cursul lunii decembrie 2020, Ministerul Mediului, Apelor și Pădurilor, în calitate de Operator de Program pentru Granturile SEE 2014-2021, a lansat spre consultare publică „**Ghidul solicitantului – Apel de propuneri pentru Măsuri de reducere a contaminării cu substanțe periculoase în depozite municipale temporare**”.

Apelul pentru propuneri se adresează exclusiv proiectelor pentru „Măsuri de reducere a contaminării cu substanțe periculoase în depozite municipale temporare”, sprijinind componenta de Ecosisteme și mediu a Programului, concepută pentru a răspunde nevoilor și problemelor identificate în timpul consultărilor părților interesate. Riscurile cheie pe care depozitele temporare de deșeuri municipale le prezintă, sunt:

* formarea de miros și praf;
* împrăștierea deșeurilor ușoare (hârtie, plastic) de către vânt;
* pătrunderea apei din precipitații în corpul depozitului;
* scurgerea levigatului (care percolează corpul depozitului) în apa subterană;
* emisii în atmosferă;
* apariția incendiilor pe depozite;
* deteriorarea stratului de vegetație de la suprafață din cauza gazului de depozit.
* Deformări ale corpului depozitului, cu ruperi de taluz datorate unei gestionări defectuase, care pot afecta mediul în vecinătatea corpului depozitului (sol, ape subterane, miros, etc.)
* Impact negativ asupra peisajului urban, având în vedere că amplasarea acestora este, de regulă, în perimetrul unor zone urbane, cu consecințe ecologice, sociale și economice.

Prin apel, Programul RO-Mediu își propune creșterea capacității de a gestiona/reduce/elimină riscurile generate de substanțele periculoase și deșeurile municipale.

Suma totală alocată pentru apelul de proiecte este de 5.000.000 euro, iar alocarea financiară pentru proiecte se stabilește astfel:



**Solicitanții eligibili** (Promotori de Proiect) sunt autorități locale sau regionale (municipale/județene).

**Grupurile țintă** directe sunt municipalitățile. Beneficiarii indirecți sunt localitățile aflate în proximitatea municipalităților beneficiare directe, precum și alte autorități locale/regionale care sunt responsabile de managementul depozitelor temporare de deșeuri municipale.

Pentru a fi eligibile spre finanțare, proiectele vor viza exclusiv elaborarea și implementarea unor măsuri în vederea închiderii depozitelor temporare de deșeuri municipale, precum și activități care pot contribui în mod indirect la remedierea calității mediului din zona depozitelor de deșeuri.

**Activitățile eligibile** sunt:

* Servicii de consultanță;
* Desfășurarea unor întâlniri de lucru, workshop-uri virtuale, cu scopul consultării factorilor de decizie pentru definirea problematicilor și a soluțiilor privind închiderea depozitelor temporare de deșeuri municipale, vizate de proiect;
* Elaborarea unor studii de impact asupra mediului privind riscurile create de depozitele temporare de deșeuri municipale;
* Elaborarea măsurilor și acțiunilor de închidere a depozitelor temporare de deșeuri municipale;
* Elaborarea unor studii de fezabilitate privind implementarea măsurilor de închidere a depozitelor temporare de deșeuri municipale;
* Implementarea măsurilor de închidere a depozitelor temporare de deșeuri municipale;
* Elaborarea unor ghiduri de bune practici în vederea replicării rezultatului proiectului sau a măsurilor de închidere precum și implementarea acestora

[**Descarcă**](https://www.fonduri-structurale.ro/descarca-document/29886) ghidul

Părțile interesate pot transmite comentarii până la data de **15.01.2021**, la Ministerul Mediului, Apelor și Pădurilor, Direcţia Accesare Fonduri Externe, adresa de email: see2014-2021@mmediu.ro.

Sursa: MMAP

🏵

APELURI – Finanțări

POCA: În perioada ianuarie-februarie 2021 vor fi lansate două apeluri de proiecte adresate ONG-urilor, partenerilor sociali și autorităților administrației publice locale

AM POCA a publicat vineri, 8 ianuarie 2021, calendarul orientativ privind lansările de cereri de proiecte în 2021.

Conform documentului, în luna ianuarie 2021 va fi lansat un **apel destinat** **ONG-urilor, respectiv partenerilor sociali**, în cadrul Axei Prioritare 2 - Administrație publică și sistem judiciar accesibile și transparente, OS 2.1 Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP/ Sprijin pentru susținerea și promovarea dezvoltării la nivel local, inclusiv prin încheierea de parteneriate.

Apelul, de tip competitiv, are o valoare totală alocată de 4.358.885,00 euro.

Cel de-al doilea apel de tip competitiv, programat pentru luna februarie 2021, se adresează **autorităților administrației publice locale**, are o valoare totală de 6.155.614,00 euro.

Apelul, ce ar putea fi lansat în consultare publică în luna ianuarie 2021, se încadrează în Axa Prioritară 2 - Administrație publică și sistem judiciar accesibile și transparente, OS 2.2 2 - Administrație publică și sistem judiciar accesibile și transparente.

[**Descarcă**](https://www.fonduri-structurale.ro/descarca-document/29925) calendarul

Sursa: AM POCA

\*

Ce apeluri urmează să fie lansate în cadrul programului „Dezvoltare Locală“ finanțat din fonduri norvegiene

UPDATE: **Apelul nr. 5 - Drepturile omului a fost lansat**. Propunerile de proiecte pot fi depuse până la **9 aprilie 2021**. Mai multe detalii sunt disponibile [***aici***](https://www.fonduri-structurale.ro/stiri/25411/apelul-de-proiecte-privind-drepturile-omului-gestionat-de-frds-a-fost-lansat-finantari-intre-500-000-si-2-5-milioane-euro).

Schema de granturi mici **Acces la finanțare** și **apelul nr. 5 - Drepturile omului** din cadrul Programului Dezvoltare Locală, implementat de Fondul Român pentru Dezvoltare Socială, vor fi lansate în perioada ianuarie – februarie a acestui an, confom calendarului actualizat de FRDS.

**Schema de granturi mici Acces la finanţare**, cu un buget de 1.000.000 de euro, este destinată autorităţilor locale pentru a-şi spori capacitatea de a aplica pentru alte finanţări, respectiv pentru contractarea de servicii de asistenţă tehnică pentru elaborarea documentaţiei tehnice şi obţinerea aprobărilor legale necesare pentru investiţii/ măsuri care vizează dezvoltarea locală în comunităţi sărace/ izolate/marginalizate.

Schema de granturi mici ar urma să fie lansată în perioada ianuarie-februarie 2021, conform calendarului.

**Apelul nr. 5 – Drepturile omului**, cu un buget de 5.868.529 de euro, este adresat entităţilor publice de la nivel naţional, în vederea implementării recomandărilor emise de CEDO după anul 2015 privind drepturile persoanelor cu handicap, drepturile minorităţilor naţionale, drepturile deţinuţilor, drepturile copiilor şi drepturile femeilor în România.

Apelul ar urma să fie lansat în luna ianuarie 2021.

Totodată, **apelul Intervenţii prioritare** va fi lansat în acest an, perioada nefiind în prezent stabilită. Cu un buget de 1.647.059 de euro, prin apel se vor acorda fonduri pentru intervenţii de urgenţă în comunităţile de romi, care să vizeze îmbunătăţirea facilitaţilor sociale şi educaţionale pentru copii şi tineri, creşterea accesului la servicii de sănătate, îmbunătăţirea condiţiilor de locuit, facilitarea eliberării actelor de identitate, asigurarea suportului social şi juridic pentru victimele evacuărilor, promovarea schimburilor interculturale etc.

Reamintim că în prezent pot fi depuse propunerile de proiecte în cadrul rundei II aferente **apelului Creșterea incluziunii și abilitarea romilor,** lansat la 6 ianuarie 2021. Mai multe detalii sunt disponibile [**aici**](https://www.fonduri-structurale.ro/alte-finantari/397/fondul-roman-de-dezvoltare-sociala-apel-de-proiecte-destinat-cresterii-incluziunii-si-abilitarii-romilor-runda-ii).



Tabel disponibil la 11.01.2021.

Sursa: FRDS

\*

Corrigendum pentru apelul „Competențe digitale pentru angajații din întreprinderi mari”: S-a prelungit perioada de depunere a proiectelor!

Ministerul Investițiilor și Proiectelor Europene, prin Autoritatea de Management pentru Programul Operațional Capital Uman 2014-2020, a publicat astăzi, 13 ianuarie 2021, corrigendum la „Competențe digitale pentru angajații din întreprinderi mari”.

Modificările vizează:

* extinderea perioadei de depunere a proiectelor – până pe **15 februarie 2021**;
* perioada de finalizare a evaluării (inclusiv soluționarea contestațiilor) este prelungită până pe 31 martie 2021;
* termenul estimat de finalizare a procesului de contractare este extins până pe 30 aprilie 2021.

[**Descarcă**](https://www.fonduri-structurale.ro/descarca-document/29951) corrigendum

Sursa: MIPE

\*

Granturile SEE și Norvegiene: Apeluri deschise în valoare de 51,71 milioane de euro!

Domenii prioritare precum educația, dezvoltarea locală, sănătatea, mediul înconjurător și energia dispun în prezent de finanțări norvegiene în cadrul următoarelor linii de finanțare:

**Educație**

|  |  |  |  |
| --- | --- | --- | --- |
| **Apel** | **Finanțare acordată** | **Termen limită de depunere** | **Detalii suplimentare** |
| Mobilitate în învățământul superior | între 1.500 și 500.000 euro | 15 ianuarie 2021 | [**aici**](https://www.fonduri-structurale.ro/alte-finantari/399/programul-educatie-burse-ucenicie-si-antreprenoriatul-tinerilor-in-romania-proiecte-de-mobilitate-in-invatamantul-superior) |
| Cooperare în învățământul universitar | între 20.000 și 200.000 euro | 15 februarie 2021 | [**aici**](https://www.fonduri-structurale.ro/alte-finantari/385/mecanismul-financiar-see-si-guvernul-romaniei-apel-de-proiecte-de-cooperare-in-invatamantul-universitar) |
| Proiecte naționale și de cooperare și mobilități și naționale în domeniul învățământului profesional și tehnic | între 24.000 și 35.000 euro | 4 iunie 2021/ 18 iunie 2021 | [**aici**](https://www.fonduri-structurale.ro/alte-finantari/401/programul-educatie-burse-ucenicie-si-antreprenoriatul-tinerilor-in-romania-proiecte-in-domeniu-invatamantului-profesional-si-tehnic) |
| Proiecte în domeniul învățământului preuniversitar | între 1.500 și 27.000 euro | 4 iunie 2021 | [**aici**](https://www.fonduri-structurale.ro/alte-finantari/400/programul-educatie-burse-ucenicie-si-antreprenoriatul-tinerilor-in-romania-proiecte-in-domeniul-invatamantului-preuniversitar) |
| Apel de proiecte în domeniul incluziunii copiilor romi în școală | Între 60.000 și 200.00 euro | 4 iunie 2021 | [**aici**](https://www.fonduri-structurale.ro/alte-finantari/355/mecanismul-financiar-see-2014-2021-si-guvernul-romaniei-apel-pentru-propuneri-de-proiecte-in-domeniul-incluziunii-copiilor-romi-in-scoala-rcis) |

**Dezvoltare locală**

|  |  |  |  |
| --- | --- | --- | --- |
| **Apel** | **Finanțare acordată** | **Termen limită de depunere** | **Detalii suplimentare** |
| Drepturile omului – Implementare la nivel național | între 500.000 și 2.500.000 Euro | 9 aprilie 2021 | [**aici**](https://www.fonduri-structurale.ro/alte-finantari/402/fondul-roman-de-dezvoltare-sociala-apelul-nr-5-drepturile-omului-implementare-la-nivel-national) |
| Apel de proiecte destinat creșterii incluziunii și abilitării romilor, runda II | între 300.000 și 1.000.000 euro | 15 aprilie 2021 | [**aici**](https://www.fonduri-structurale.ro/alte-finantari/397/fondul-roman-de-dezvoltare-sociala-apel-de-proiecte-destinat-cresterii-incluziunii-si-abilitarii-romilor-runda-ii) |

**Sănătate**

|  |  |  |  |
| --- | --- | --- | --- |
| **Apel** | **Finanțare acordată** | **Termen limită de depunere** | **Detalii suplimentare** |
| Schema de granturi mici nr. 2 - Servicii outreach | între 50.000 și 200.000 euro | 9 martie 2021 | [**aici**](https://www.fonduri-structurale.ro/alte-finantari/389/ministerul-sanatatii-prin-granturile-see-2014-2021-schema-de-granturi-mici-nr-2-servicii-outreach) |
| Apelul nr. 1 pentru îmbunătățirea accesului la serviciile de sănătate în special pentru grupurile vulnerabile, inclusiv Romi | între 500.000 și 1.000.00 euro | 4 februarie 2021 | [**aici**](https://www.fonduri-structurale.ro/alte-finantari/383/ministerul-sanatatii-apelul-nr-1-pentru-imbunatatirea-accesului-la-serviciile-de-sanatate-in-special-pentru-grupurile-vulnerabile-inclusiv-romi) |

**Mediu**

|  |  |  |  |
| --- | --- | --- | --- |
| **Apel** | **Finanțare acordată** | **Termen limită de depunere** | **Detalii suplimentare** |
| Restaurarea zonelor umede și turbăriilor | între 700.000 și 900.000 euro | [UPDATE](https://www.fonduri-structurale.ro/stiri/25448/s-a-prelungit-apelul-aferent-restaurarii-zonelor-umede-si-turbariilor) 31 martie 202115 ianuarie 2021 | [**aici**](https://www.fonduri-structurale.ro/alte-finantari/405/minsterul-mediului-apelor-si-padurilor-apel-de-proiecte-restaurarea-zonelor-umede-si-turbariilor) |
| Schema de granturi mici „Elaborarea planurilor de atenuare și adaptare la schimbările climatice în municipalități” | între 100.000 și 125.000 euro | 29 martie 2021 | [**aici**](https://www.fonduri-structurale.ro/alte-finantari/395/schema-de-granturi-mici-elaborarea-planurilor-de-atenuare-si-adaptare-la-schimbarile-climatice-in-municipalitati) |

**Energie**

|  |  |  |  |
| --- | --- | --- | --- |
| **Apel** | **Finanțare acordată** | **Termen limită de depunere** | **Detalii suplimentare** |
| „Capacitate sporită de a furniza energie regenerabilă” - Energie hidroenergetică | Între 200.000 și 2.000.000 euro | 31 martie 2021 | [**aici**](https://www.fonduri-structurale.ro/alte-finantari/387/granturile-see-si-norvegiene-capacitate-sporita-de-a-furniza-energie-regenerabila-energie-hidroenergetica) |
| Electrificarea gospodăriilor | Schema de granturi mici – între 30.000 și 200.000 euroApelul de proiecte – între 200.000 și 2.000.000 euro | 29 aprilie 2021 | Schema de granturi mici – [**aici**](https://www.fonduri-structurale.ro/alte-finantari/403/schema-de-granturi-mici-electrificare-finantata-prin-granturile-see)Apelul de proiecte - [**aici**](https://www.fonduri-structurale.ro/alte-finantari/404/apel-de-proiecte-electrificare-finantata-prin-granturi-norvegiene) |

\*\*\*

www.fonduri-structurale.ro are experiență în scrierea și implementarea proiectelor finanțate din fonduri europene și de la stat, dobândită de-a lungul timpului în cadrul a numeroase proiecte de succes, coordonate atât din poziția de beneficiar, cât și din cea de consultant. Pentru mai multe detalii despre cum vă putem sprijini în depunerea unei cereri de finanțare, vă rugăm să ne scrieți la structuralcg@fonduri-structurale.ro.

Sursa: Granturile SEE și Norvegiene

\*

Apelul de proiecte privind drepturile omului, gestionat de FRDS, a fost lansat! Finanțări între 500.000 și 2,5 milioane euro

Entităţile publice centrale cu responsabilități în domeniul drepturilor omului și ONG-urile active și cu experiență dovedită în domeniul drepturilor omului pot depune până la **9 aprilie 2021** propunerile de proiecte în cadrul celui mai nou apel lansat de Fondul Român de Dezvoltare Socială, finanțat prin granturile SEE și Norvegiene 2014-2021.

În cadrul apelului nr. 5 – Drepturile omului se acordă granturi între **500.000 și 2.500.000 euro** pentru îmbunătățirea implementării deciziilor Curții Europene a Drepturilor Omului de la Strasbourg (CEDO) și a recomandărilor de țară emise de alte organisme ale Consiliului Europei.

Dosarul propunerii de proiect va fi trimis exclusiv prin **sistemul de depunere online**, urmărind instrucțiunile de înregistrare și încărcare prezentate ca anexă la Ghidul aplicantului.

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/402/fondul-roman-de-dezvoltare-sociala-apelul-nr-5-drepturile-omului-implementare-la-nivel-national).

Conform [calendarului actualizat al FRDS](https://www.fonduri-structurale.ro/stiri/25407/ce-apeluri-urmeaza-sa-fie-lansate-in-cadrul-programului-dezvoltare-locala-finantat-din-fonduri-norvegiene) referitor la viitoarele lansări, schema de granturi mici Acces la finanțare ar putea fi relansată în perioada ianuarie-februarie 2021.

Sursa: [www.fonduri-structurale.ro](http://www.fonduri-structurale.ro/)

\*

Finanțare pentru universități: Până la 500.000 de euro pentru proiecte de mobilitate!

Agenţia Naţională pentru Programe Comunitare în Domeniul Educaţiei şi Formării Profesionale a anunțat lansarea apelului la propuneri de proiecte de mobilitate în învățământul superior în cadrul programului „Educație, burse, ucenicie și antreprenoriatul tinerilor” în România.

**Obiectivul principal** al proiectelor de mobilitate în învăţământul superior este îmbunătăţirea competenţelor studenţilor şi personalului din învăţământul superior, iar **domeniile de sprijin** sunt:

* Stimularea mobilităţii de învăţare a studenţilor şi a personalului între România şi Statele Donatoare;
* Cooperare şi parteneriate între educaţie şi lumea muncii.

**Bugetul**alocat este de 1.000.000 euro, grantul minim alocat pentru un proiect fiind de 1.500 euro, iar grantul maxim alocat este de 500.000 euro.

Termenul limită de depunere este **15 ianuarie 2021**.

Pentru mai multe detalii, puteți consulta rubrica noastră de [**alte finanțări**](https://www.fonduri-structurale.ro/alte-finantari/399/programul-educatie-burse-ucenicie-si-antreprenoriatul-tinerilor-in-romnia-proiecte-de-mobilitate-in-invatamantul-superior).

Sursa: [www.fonduri-structurale.ro](http://www.fonduri-structurale.ro/)

\*

FRDS: O nouă rundă de finanțare pentru „Creșterea incluziunii și abilitarea romilor” a fost deschisă!

Fondul Român de Dezvoltare Socială, în calitate de Operator de Program pentru Programul „Dezvoltare locală, reducerea sărăciei şi creşterea incluziunii romilor” (Dezvoltare locală), finanţat din Granturile SEE şi Norvegiene 2014-2021, a lansat miercuri, 6 ianuarie 2021, cea de-a doua rundă de finanțare aferentă apelului de propuneri de proiecte „**Creșterea incluziunii și abilitarea romilor**”.

**Suma alocată acestei runde** este de 7.806.133,95 de euro și este asigurată de Granturile SEE 2014-2021 (85%) şi de Guvernul României (cofinanţarea publică de 15%).

**Valoarea minimă a grantului** care poate fi solicitat pentru implementarea unui proiect în cadrul acestei rude este de 300.000 de euro, **limita maximă** fiind de 1.000.000 de euro.

Proiectele finanţate în cadrul apelului vor contribui la atingerea unuia sau mai multora din următoarele **obiective**:

* creșterea accesului și a calității serviciilor sectoriale sau integrate pentru romi, în următoarele sectoare: asistență socială, educație, ocupare, sănătate și locuire;
* abilitarea romilor (empowerment), în special a femeilor și tinerelor rome, a experților și liderilor romi;
* combaterea oricărei forme de discriminare a romilor.

**Solicitanţii eligibili** sunt organizaţiile neguvernamentale, entităţile publice şi asociaţiile autorităţilor locale.

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/397/fondul-roman-de-dezvoltare-sociala-apel-de-proiecte-destinat-cresterii-incluziunii-si-abilitarii-romilor-runda-ii)**.**

Sursa: FRDS

\*

Fermierii pot depune cererile de plată pentru ajutorul de stat în sectorul creşterii animalelor până la finalul lunii ianuarie

Agenția de Plăți şi Intervenție pentru Agricultură a informat ieri, 6 ianuarie 2021, faptul că, până la data **29 ianuarie 2021 inclusiv**, se depun cererile de plată pentru ajutorul de stat în sectorul creşterii animalelor aferente serviciilor prestate în luna decembrie și în trimestrul al IV-lea al anului 2020.

Cererile se depun la sediile Centrelor Judeţene ale Agenţiei, respectiv al Municipiului Bucureşti, unde a fost depusă cererea inițială anuală sau se transmit de către fermieri prin mijloace electronice (poșta electronică, fax etc).

Cererea de plată a ajutorului de stat pentru serviciile de întocmire şi menţinere a registrului genealogic al rasei, completată de către solicitanţii prestatori ai serviciilor va fi însoţită de următoarele documente:

1. memoriul tehnic cu activităţile, inclusiv lucrările efectuate pentru realizarea obiectivelor prevăzute în programele de ameliorare şi/sau conservare, aprobat de ANZ;
2. lista activităţilor, inclusiv lucrările şi tarifele acestora pentru serviciile prevăzute la art.7 alin.(2) în luna/trimestrul pentru care se solicită ajutorul de stat, avizată de ANZ;
3. facturile lunare/trimestriale în care să fie menţionate activităţile efectuate şi cuantumul acestora, precum şi perioada facturată; copii certificate conform cu originalul de către solicitant;
4. copia atestatului de producător, în cazul beneficiarilor persoane fizice, la depunerea primei cereri de plată; în cazul în care nu s-a eliberat atestatul de producător, dar a fost solicitat, adeverinţa emisă de aparatul de specialitate al primarului localităţii unde a fost depusă cererea, care să ateste solicitarea acestuia, cu obligaţia depunerii ulterioare a atestatului de producător până la finele lunii în care a fost emis acesta;
5. documentul care atestă schimbarea formei de organizare a beneficiarului serviciilor contractate după caz;
6. dovada contului bancar activ, dacă este cazul.

Cererea de plată a ajutorului de stat pentru serviciile de determinare a calităţii genetice a raselor de animale, completată de către solicitanţii prestatori ai serviciilor de determinare a calităţii genetice a raselor de animale va fi însoţită de următoarele documente:

1. memoriul tehnic cu activităţile, inclusiv lucrările efectuate pentru realizarea obiectivelor prevăzute în programele de ameliorare şi/sau conservare, aprobat de ANZ;
2. lista activităţilor, inclusiv lucrările şi tarifele acestora pentru serviciile prevăzute la art. 7 alin. (3) în luna/trimestrul pentru care se solicită ajutorul de stat, avizată de ANZ;
3. facturile lunare/trimestriale în care să fie menţionate activităţile efectuate şi cuantumul acestora, precum şi perioada facturată, copii certificate conform cu originalul de către solicitant;
4. documentele justificative de încasare de la beneficiarii ajutorului de stat a sumelor corespunzătoare, în funcţie de intensitatea ajutorului de stat pentru serviciul prestat aferent lunii/trimestrului, copii certificate conform cu originalul de către APIA;
5. copia atestatului de producător, în cazul beneficiarilor persoane fizice, la depunerea primei cereri de plată; în cazul în care nu s-a eliberat atestatul de producător, dar a fost solicitat, adeverinţa emisă de aparatul de specialitate al primarului localităţii unde a fost depusă cererea, care să ateste solicitarea acestuia, cu obligaţia depunerii ulterioare a atestatului de producător până la finele lunii în care a fost emis acesta;
6. documentul care atestă schimbarea formei de organizare a beneficiarului serviciilor contractate după caz, originalul şi copii pentru efectuarea conformităţii cu originalul de către APIA;
7. dovada contului bancar activ, dacă este cazul.

Documentele postate / transmise vor purta sintagma „conform cu originalul”, însușite prin semnătura fermierului și vor sta la baza operării/verificării datelor în aplicațiile electronice de gestionare a ajutorului de stat și la efectuarea verificărilor administrative ulterioare.

Sursa: APIA

\*

S-a lansat schema de granturi mici pentru elaborarea planurilor de atenuare și adaptare la schimbările climatice în municipalități

Ministerul Mediului, Apelor și Pădurilor, în calitate de Operator de Program, a lansat schema de granturi mici „Elaborarea planurilor de atenuare și adaptare la schimbările climatice în municipalități”, finanțată în cadrul Mecanismului Financiar al Spațiului Economic European 2014-2021.

**Solicitanții eligibili** sunt autorități locale sau regionale (municipale/ județene).

Grupurile țintă directe sunt municipalitățile. Beneficiarii indirecți includ grupurile țintă directe, localitățile aflate în proximitatea municipalităților beneficiare directe, precum și populația care tranzitează zonele vizate de planurile de atenuare și adaptare la schimbările climatice.

**Suma totală alocată** din bugetul Programului RO-Mediu pentru schema de granturi mici „Elaborarea planurilor de atenuare și adaptare în municipalități” este de 1.000.000 euro, reprezentând:

* 850.000 Euro (85%) - contribuția Mecanismului Financiar SEE 2014-2021, respectiv grant;
* 150.000 Euro (15%) - contribuția națională.

Schema de granturi mici se adresează exclusiv proiectelor pentru „Elaborarea planurilor de atenuare și adaptare la schimbările climatice în municipalități”, sprijinind componenta de atenuare și adaptare la schimbările climatice a programului, concepută pentru a răspunde **nevoilor și problemelor identificate** în timpul consultărilor, respectiv:

* Lipsa la nivel local a cunoștințelor referitoare la schimbările climatice și impactul acestora, precum și competența de a efectua analize de vulnerabilitate și evaluări ale riscurilor;
* Lipsa de competență sau disponibilitate de a lua măsuri pentru atenuarea și adaptarea la schimbările climatice pentru a face față impacturilor, vulnerabilităților și adaptării din diferite sectoare;
* Conștientizarea schimbărilor climatice la nivelul administrației și comunităților locale. Angajații de la nivelul orașelor și municipalităților sunt informaţi insuficient despre oportunitățile de a investi în măsuri de adaptare și sunt slab instruiţi sau nu pot colabora cu alte instituții.

Termenul limită pentru depunere a propunerilor de proiect este **29 martie 2021**, ora 17:00.

Pentru mai multe detalii, puteți consulta rubrica noastră de [**alte finanțări**](https://www.fonduri-structurale.ro/alte-finantari/395/schema-de-granturi-mici-elaborarea-planurilor-de-atenuare-si-adaptare-la-schimbarile-climatice-in-municipalitati).

Sursa: [www.fonduri-sturcturale.ro](http://www.fonduri-sturcturale.ro/)

\*

Start-up-urile și artiștii pot aplica pentru finanțare de până la 80.000 euro pentru a aborda dezinformarea despre COVID-19!

MediaFutures, un nou centru de inovare a datelor, care reunește start-up-uri, IMM-uri și artiști pentru a rezolva din provocările industriei media, a anunțat primul său accelerator și programe de rezidență.

În următorii trei ani, MediaFutures va sprijini 51 de startup-uri și IMM-uri și 43 de artiști în trei apeluri deschise pentru aplicații, distribuind o sumă totală de 2,5 milioane euro.

Cele trei programe lansate sunt:

* **Artiști pentru mass-media** - un program de ședere de șase luni pentru artiști cu un concept inovator de explorare a datelor și a tehnologiei și a impactului acesteia asupra persoanelor și societății;
* **Start-up-uri pentru cetățeni** - un program Accelerator de șase luni pentru start-up-uri, pentru a construi un produs sau serviciu care încurajează modalități noi și semnificative de a interacționa cu conținutul media;
* **„Start-up întâlnește artistul”** - un program mixt de șase luni de rezidență și accelerare pentru echipe de start-up-uri și artiști pentru a dezvolta în colaborare idei noi în jurul tehnologiei datelor și artelor.

Start-up-urile, IMM-urile și artiștii sunt invitați să aplice cu soluții la una dintre cele patru provocări, dintre care trei se concentrează pe răspunsul la dezinformare în jurul pandemiei coronavirusului:

* Complexitatea virală - contabilizarea complexității coronavirusului prin alfabetizarea datelor;
* Building Bridges- reintegrarea societății în comunități care au fost fragmentate de răspunsurile la coronavirus;
* New Media-tors - reimaginarea și reconstruirea rolului mediatorilor pentru a combate dezinformarea în jurul coronavirusului;
* Open Challenge - pentru proiecte care abordează probleme legate de dezinformare.

Termenul limită pentru înscriere este **28 ianuarie 2021**.

Pentru mai multe detalii, puteți consulta rubrica noastră de [**alte finanțări**](https://www.fonduri-structurale.ro/alte-finantari/394/mediafutures-apel-de-proiecte-pentru-start-up-uri-imm-uri-si-artisti).

Sursa: [www.fonduri-sturcturale.ro](http://www.fonduri-sturcturale.ro/)

🏵🏵🏵

Din actualitatea europeană

|  |  |
| --- | --- |
| romania_apa_potabila.png | [Politica de coeziune a UE: 222 de milioane EUR pentru apă potabilă mai bună în România](https://ec.europa.eu/romania/news/20210115_222_milioane_euro_apa_potabila_romania_ro)Comisia Europeană a aprobat o investiție majoră de peste 222 de milioane EUR din [Fondul de coeziune](https://ec.europa.eu/regional_policy/ro/funding/cohesion-fund/) pentru modernizarea și instalarea infrastructurilor de apă potabilă și de apă uzată în județul Ilfov din România. Investiția va conecta mai multe persoane la rețeaua de canalizare și va asigura o calitate mai bună și mai puține scurgeri de ape reziduale. Prin această investiție se va furniza apă potabilă care respectă standardele de calitate pentru aproximativ 234 000 de persoane. |
| agricultura | [Agricultură: Comisia publică o listă cu posibile programe ecologice](https://ec.europa.eu/romania/news/20210115_agricultura_lista_programe_ecologice_ro)Comisia a publicat o [listă a potențialelor practici agricole](https://ec.europa.eu/info/sites/info/files/food-farming-fisheries/key_policies/documents/factsheet-agri-practices-under-ecoscheme_en.pdf)Căutați traducerile disponibile pentru linkul precedentEN**•••** pe care programele ecologice le-ar putea sprijini în cadrul viitoarei politici agricole comune (PAC). În cadrul reformei PAC, aflată în prezent în curs de negociere între Parlamentul European și Consiliu, programele ecologice reprezintă un nou instrument menit să recompenseze fermierii care aleg să meargă mai departe în ceea ce privește protecția mediului și acțiunile în domeniul climei. |
| valneva | [Noul coronavirus: Comisia încheie discuțiile preliminare cu Valneva în vederea achiziționării unui nou potențial vaccin](https://ec.europa.eu/romania/news/20210112_vaccin_valneva_ro)Comisia Europeană a încheiat astăzi, 12 ianuarie, discuțiile preliminare cu compania farmaceutică Valneva în vederea achiziționării potențialului vaccin împotriva COVID-19 produs de aceasta. Contractul avut în vedere cu Valneva ar urma să ofere tuturor statelor membre ale UE posibilitatea de a achiziționa împreună 30 de milioane de doze, cu opțiunea de a achiziționa până la 30 de milioane de doze suplimentare. |
| additional_biontech.png | [Comisia propune achiziționarea a până la 300 de milioane de doze suplimentare de vaccin BioNTech-Pfizer](https://ec.europa.eu/romania/news/20210108_doze_suplimentare_BioNTech_Pfizer_ro)Astăzi, 8 ianuarie, Comisia Europeană a propus statelor membre ale UE să achiziționeze încă 200 de milioane de doze de vaccin împotriva COVID-19 produs de BioNTech și Pfizer, cu opțiunea de a achiziționa alte 100 de milioane de doze. |

\*

Fondul Consiliului European pentru Inovare: primele investiții de capital în valoare de 178 de milioane EUR în inovații radicale

**Comisia a anunțat astăzi, 6 ianuarie, prima serie de investiții directe de capital, efectuate prin intermediul noului Fond al Consiliului European pentru Inovare (CEI). În ansamblu, 42 de întreprinderi nou-înființate și întreprinderi mici și mijlocii (IMM-uri) foarte inovatoare vor beneficia de finanțare prin capitaluri proprii de circa 178 de milioane EUR pentru a dezvolta și a extinde inovații radicale în domenii printre care se numără sănătatea, economia circulară și tehnologia avansată de producție. Printre acestea se numără și întreprinderea franceză**[**CorWave(link is external)**](http://www.corwave.com/)**, prima întreprindere din UE în care investește Fondul CEI.**

Mariya **Gabriel**, comisarul pentru inovare, cercetare, cultură, educație și tineret, a declarat: „*Europa are multe întreprinderi nou-înființate inovatoare și talentate, însă mult prea adesea acestea rămân de dimensiuni reduse sau își relocalizează activitatea în afara Uniunii. Această nouă formă de finanțare – care combină granturile și capitalurile proprii – este specifică doar Consiliului European pentru Inovare. Ea va acoperi deficitul de finanțare cu care se confruntă întreprinderile foarte inovatoare, va debloca investiții private suplimentare și va permite acestor întreprinderi să se dezvolte în Europa.”*

Investițiile de capital, cu o valoare cuprinsă între 500 000 EUR și 15 milioane EUR pentru fiecare beneficiar, completează finanțarea prin granturi, care a fost deja furnizată prin intermediul [instrumentului-pilot Accelerator al CEI](https://ec.europa.eu/easme/en/eic-accelerator)Căutați traducerile disponibile pentru linkul precedentEN**•••** pentru ca întreprinderile să se poată dezvolta mai rapid. Este prima dată când Comisia a efectuat investiții directe de capital sau cvasicapital, și anume investiții de capital combinate cu un grant, în întreprinderi nou-înființate, conform estimărilor participațiile urmând să fie cuprinse între 10 % și 25 %.

Începând din decembrie 2019, în cadrul instrumentului Accelerator al CEI au fost deja selectate, în total, 293 de întreprinderi pentru a beneficia de finanțare prin granturi în valoare de peste 563 de milioane EUR. Dintre acestea, 159 de întreprinderi au fost selectate pentru a beneficia în plus de noile investiții de capital din Fondul CEI. Cele 42 de întreprinderi anunțate astăzi sunt primele din cadrul acestui grup care au trecut cu succes de procesul de evaluare și de diligență. Alte 117 întreprinderi urmează să beneficieze de investiții, dacă vor trece cu succes de procesele relevante în curs.

**CorWave: prima întreprindere din UE care a semnat un acord de investiții cu Fondul CEI**

[CorWave(link is external)](http://www.corwave.com/), o întreprindere franceză foarte inovatoare, a fost prima beneficiară a unei investiții directe de capital. Misiunea CorWave este de a oferi un nou standard de îngrijire pacienților cu insuficiență cardiacă severă. În valoare de 15 milioane EUR, investiția din Fondul CEI a jucat un rol esențial prin mobilizarea altor investitori care să susțină IMM-ul francez, ceea ce a condus la investiții în valoare de 35 de milioane EUR în cea de a patra etapă a finanțării inițiale acordate CorWave.

Datorită acestei inițiative ambițioase, CorWave va reuși să introducă pe piață și să extindă soluția sa medicală inovatoare, și anume un dispozitiv de asistență a ventriculului stâng (*Left Ventricular Assist Device*, LVAD), care va îmbunătăți în mod semnificativ viața persoanelor cu insuficiență cardiacă severă, reducând la jumătate complicațiile grave și nevoia de respitalizare, ameliorând totodată în mod substanțial calitatea vieții acestor persoane. Potențialul ridicat de creștere al întreprinderii CorWave va conduce și la crearea de locuri de muncă de înaltă calitate în UE.

**Următoarele etape pentru beneficiari**

În prezent, acordurile de investiții cu celelalte întreprinderi-țintă sunt în curs de finalizare și vor fi anunțate în curând. Iată câteva exemple de întreprinderi beneficiare ale acestei prime serii de investiții:

* [Hiber(link is external)](https://hiber.global/) (Țările de Jos): întreprindere internațională cu activități în sectoarele sateliților și comunicațiilor care furnizează conectivitate mondială și la prețuri accesibile pentru internetul obiectelor;
* [XSUN(link is external)](https://www.xsun.fr/) (Franța): întreprindere cu activități în sectorul aeronavelor solare care proiectează drone independente din punct de vedere energetic, concepute să fie complet autonome și să poată funcționa fără nicio intervenție umană;
* [GEOWOX LIMITED(link is external)](https://geowox.com/) (Irlanda): întreprindere cu activități în sectorul tehnologiei care furnizează evaluări imobiliare automatizate, pe baza unor date deschise de înaltă calitate și a unor modele de învățare automată;
* [EPI-ENDO PHARMACEUTICALS EHF(link is external)](https://www.epiendo.com/) (Islanda): întreprindere cu activități în sectorul farmaceutic, axată pe dezvoltarea unui portofoliu exclusiv de medicamente pentru tratarea bolilor respiratorii cronice, un flagel mondial.

Aceste prime investiții au urmat unei evaluări aprofundate efectuate de experți externi, unui proces de diligență supravegheat de practicieni externi și de investitori în cadrul Comitetului pentru investiții al Fondului CEI, precum și unei decizii finale a Consiliului de administrație al Fondului CEI.

**Context**

Înființat în iunie 2020, Fondul [Consiliului European pentru Inovare](https://ec.europa.eu/research/eic/) (CEI) este o inițiativă radicală a Comisiei care vizează efectuarea de investiții directe de capital și cvasicapital (cu o valoare cuprinsă între 500 000 EUR și 15 milioane EUR) în capitalul unor întreprinderi nou-înființate și al unor IMM-uri. Este prima intervenție a UE sub forma unor investiții directe de capital. În etapa actuală, UE efectuează astfel de investiții, în combinație cu granturi, ca parte a finanțării mixte din cadrul instrumentului-pilot Accelerator al CEI. Finanțarea maximă alocată (granturi și capitaluri proprii) poate ajunge la 17,5 milioane EUR.

Fondul CEI este menit să acopere un deficit de finanțare critic cu care se confruntă întreprinderile inovatoare atunci când tehnologiile lor trec de la nivelurile ridicate de maturitate tehnologică la etapa de comercializare. Fondul va contribui la acoperirea acestui deficit de finanțare în faza de pornire a întreprinderilor, fază în care piața capitalului de risc din UE continuă să aibă rezultate slabe în comparație cu piața mondială. Scopul său principal nu este de a maximiza randamentul investițiilor, ci de a avea un impact puternic, însoțind în creșterea lor întreprinderile care dezvoltă tehnologii revoluționare și disruptive, printr-un aport de „capital răbdător”.

Fondul urmărește să sprijine egalitatea și echilibrul de gen și să contribuie în mod semnificativ la durabilitate, acordând o atenție specială sănătății, rezilienței, precum și tranziției verzi și celei digitale. Rolul său a devenit și mai important astăzi, dat fiind faptul că criza provocată de pandemia de COVID-19 a avut un impact foarte puternic asupra multor IMM-uri din UE, inclusiv asupra multor întreprinderi nou-înființate inovatoare.

**Informații suplimentare**

Consiliul European pentru Inovare – [oportunități de investiții](https://ec.europa.eu/research/eic/index.cfm?pg=investing)

[Site-ul web](https://ec.europa.eu/research/eic/) al Consiliului European pentru Inovare

\*

Comisia Europeană autorizează al doilea vaccin sigur și eficace împotriva COVID-19

**Comisia Europeană a acordat ieri, 6 ianuarie, o autorizație de introducere pe piață condiționată (AIC) pentru vaccinul împotriva COVID-19 creat de Moderna, acesta fiind al doilea vaccin împotriva COVID-19 autorizat în UE. Această autorizație urmează o recomandare științifică favorabilă bazată pe o evaluare aprofundată a siguranței, eficacității și calității vaccinului de către Agenția Europeană pentru Medicamente (EMA) și este aprobată de statele membre.**

07/01/2021

Președinta Comisiei Europene, Ursula **von der Leyen**, a declarat: *„Oferim europenilor mai multe vaccinuri împotriva COVID-19. Odată cu vaccinul Moderna, al doilea vaccin autorizat în prezent în UE, vom avea încă 160 de milioane de doze, dar și alte vaccinuri vor ajunge în Europa. Europa a achiziționat până la două miliarde de doze de vaccinuri potențiale împotriva COVID-19. Vom avea o cantitate mai mult decât suficientă de vaccinuri sigure și eficace pentru a-i proteja pe toți europenii.”*

Stella **Kyriakides**, comisarul pentru sănătate și siguranță alimentară, a declarat: *„Suntem cu toții în aceeași situație, împreună și uniți. Acesta este motivul pentru care am negociat cel mai larg portofoliu de vaccinuri din lume pentru toate statele noastre membre. Astăzi autorizăm un al doilea vaccin sigur și eficace, produs de Moderna, care, împreună cu BioNTech-Pfizer, va asigura livrarea în UE, cu viteză tot mai mare, a 460 de milioane de doze, iar aceasta numai pentru început. Statele membre trebuie să asigure un ritm de vaccinare pe măsura vitezei aprovizionării. Eforturile noastre vor continua până când vaccinurile vor fi disponibile pentru toată populația UE.”*

La 30 noiembrie 2020, Moderna a transmis o cerere de autorizare a introducerii pe piață la EMA, care începuse deja în noiembrie o revizuire continuă a datelor. Datorită acestei revizuiri continue, EMA a evaluat calitatea, siguranța și eficacitatea vaccinului pe măsură ce datele au devenit disponibile. Comitetul pentru medicamente de uz uman (CHMP) al EMA a evaluat în detaliu datele și a recomandat prin consens acordarea unei autorizații oficiale de introducere pe piață condiționată. O autorizație de introducere pe piață condiționată este unul dintre mecanismele de reglementare ale UE pentru facilitarea accesului timpuriu la medicamente care răspund unei nevoi medicale nesatisfăcute, inclusiv în situații de urgență, cum este actuala pandemie.

Pe baza avizului pozitiv al EMA, Comisia a verificat toate elementele care susțin autorizarea introducerii pe piață și a consultat statele membre înainte de a acorda autorizația de introducere pe piață condiționată.

Vaccinul produs de Moderna se bazează pe ARN mesager (mARN). mARN joacă un rol fundamental în biologie, transferând instrucțiunile de la ADN la aparatul celular responsabil cu producerea proteinelor. În cazul unui vaccin mARN, aceste instrucțiuni produc fragmente inofensive ale virusului, pe care organismul uman le utilizează pentru a produce un răspuns imunitar capabil să prevină sau să combată o anumită boală. Atunci când unei persoane i se administrează vaccinul, celulele sale citesc instrucțiunile genetice și produc o proteină virală de suprafață – o proteină aflată pe suprafața exterioară a virusului pe care acesta o utilizează pentru a pătrunde în celulele organismului și a cauza boala. Sistemul imunitar al persoanei va trata apoi această proteină ca fiind străină și va produce mijloace naturale de apărare – anticorpi și celule T – împotriva ei.

**Etapele următoare**

Moderna, cu care Comisia a semnat un [contract](https://ec.europa.eu/commission/presscorner/detail/en/ip_20_2200)Căutați traducerile disponibile pentru linkul precedentEN**•••** la 25 noiembrie 2020, va furniza cantitatea totală de 160 de milioane de doze între primul și al treilea trimestru al anului 2021. Acestea se vor adăuga celor 300 de milioane de doze de vaccin distribuite de BioNTech/Pfizer, primul vaccin care a fost autorizat în UE la 21 decembrie 2020.

**Context**

O autorizație de introducere pe piață condiționată (AIC) reprezintă o autorizare a medicamentelor pe baza unor date mai puțin complete decât cele necesare pentru o autorizație de introducere pe piață uzuală. O astfel de AIC poate fi luată în considerare în cazul în care beneficiile disponibilității imediate a unui medicament pentru pacienți depășește în mod clar riscul legat de faptul că nu toate datele sunt încă disponibile. Cu toate acestea, odată ce a fost acordată o AIC, companiile trebuie să furnizeze, în anumite termene, date suplimentare, inclusiv provenind din studii aflate în curs de desfășurare sau din studii noi, pentru a confirma faptul că beneficiile continuă să depășească riscurile.

La 30 noiembrie 2020, Moderna a transmis la EMA o cerere pentru obținerea AIC pentru vaccinul ei. EMA începuse deja să evalueze datele privind siguranța, eficacitatea și calitatea vaccinului, precum și rezultatele studiilor de laborator și ale studiilor clinice, în contextul unei [revizuiri continue](https://www.ema.europa.eu/en/news/ema-starts-rolling-review-mrna-covid-19-vaccine-moderna-biotech-spain-sl)Căutați traducerile disponibile pentru linkul precedentEN**•••**. Această revizuire continuă și evaluarea cererii de AIC au permis EMA să se pronunțe rapid cu privire la siguranța, eficacitatea și calitatea vaccinului. EMA a recomandat acordarea autorizației de introducere pe piață condiționate, deoarece beneficiile vaccinului depășesc riscurile sale.

Comisia Europeană a verificat dacă toate elementele necesare – justificări științifice, informații despre produs, materiale educative pentru personalul medico-sanitar, informații privind etichetarea, obligații pentru titularii autorizațiilor de introducere pe piață, condiții de utilizare etc. – erau clare și temeinice. De asemenea, Comisia s-a consultat cu statele membre, întrucât acestea sunt responsabile pentru comercializarea vaccinurilor și pentru utilizarea produsului în țările lor. În urma aprobării de către statele membre și pe baza propriei analize, Comisia a decis să acorde autorizația de introducere pe piață condiționată.

**Pentru informații suplimentare**

[Strategia UE privind vaccinurile](https://eur-lex.europa.eu/legal-content/RO/TXT/?uri=CELEX%3A52020DC0245&qid=1609947359071)

[Întrebări și răspunsuri: Autorizație de introducere pe piață condiționată a vaccinurilor împotriva COVID-19](https://ec.europa.eu/commission/presscorner/detail/ro/qanda_20_2390)

[Vaccinuri anti-COVID-19 sigure în Europa](https://ec.europa.eu/info/live-work-travel-eu/coronavirus-response/safe-covid-19-vaccines-europeans_ro)

[Răspunsul UE la criza cauzată de noul coronavirus](https://ec.europa.eu/info/live-work-travel-eu/health/coronavirus-response_ro)

[Legislația UE privind medicamentele](https://ec.europa.eu/health/human-use_en)Căutați traducerile disponibile pentru linkul precedentEN**•••**

[EMA și vaccinurile împotriva COVID-19](https://www.ema.europa.eu/en)Căutați traducerile disponibile pentru linkul precedentEN**•••**

[Fișă informativă: Cum acționează vaccinurile](https://ec.europa.eu/commission/presscorner/detail/ro/fs_20_2363)

[Fișă informativă: Beneficiile vaccinării pentru sănătate](https://ec.europa.eu/commission/presscorner/detail/ro/fs_20_2364)

[Fișă informativă: Procedura de autorizare](https://ec.europa.eu/commission/presscorner/detail/ro/fs_20_2245)

[Fișă informativă: Siguranța pe termen lung](https://ec.europa.eu/commission/presscorner/detail/ro/fs_20_2365)

[Portofoliul actual al UE](https://ec.europa.eu/commission/presscorner/detail/ro/fs_20_2244)

Sursa: Comisia Europeană

***Sursa: Reprezentanța în România a Comisiei Europene https://ec.europa.eu/romania/news\_ro***

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru(9-8:30 CET în timpul săptămânii) 00 800 6 7 8 9 10 11sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

prefhd@prefecturahunedoara.ro; https://hd.prefectura.mai.gov.ro/